Os primers casos que se replegan en leis sobre o dreito de copia provienen de l'antiga Irlanda. O Cathaches, o manuscrito irlandés mas antigo existent d'os Salmos (primerías d'o sieglo VII) y l'eixemplo mas antigo d'a literatura irlandesa, contiene una vulgata d'os Salmos XXX (10) a o CV (13), y ye una versión con una indicación d'interpretación u de partida antes de cada salmo. Tradicionalment s'atribuye a suya creyación a Sant Columba como o copista, y dita copia se fació de forma extraordinaria en una sola nueit a tot estrús gracias a una luz miraculosa, d'un salterio amprau a Sant Columba por Sant Finnian. Surtió una controversia sobre a propiedat d'a copia, y o rei Diarmait Mac Cerbhaill dictó a siguient sentencia: